פארק המים המשוגע

פארק המים המשוגע (בערבית: الحديقة المائية المجنونة) היה פארק מים ברצועת עזהGaza water park torched after shuttered by Hamas, Associated Press 19-09-2010 (reprinted in the Jerusalem Post). הפארק נפתח במאי 2010 אך נשרף על ידי רעולי פנים בספטמבר 2010 וזאת זמן קצר לאחר שנסגר על ידי ממשלת חמאס בטענה כי אפשר לגברים ונשים להתערבב ולשהות בצמוד אחד לשני.

 היסטוריה 
פארק המים שכן ממערב לעיר עזה והיו בו 3 בריכות שחייה, תעלה באורך 100 מטר, 3 מגלשות מים, מסעדה ואף בית קפה"People relax at newly opened theme park," Shahanaaz Habib, May 21, 2010, The Malaysia Star." Seaside in Gaza: the dress code's almost as dangerous as the surf
July 31, 2010, The Age.. הפארק הוקם בעזרת חומרים שהובאו דרך מנהרות הברחה ממצרים, העבודות על הקמת המקום הסתיימו בתוך חצי שנה.

עלות הקמתו של הפארק הייתה כ־2 מיליון דולר"New Gaza Leisure Projects Focus on Fun Not Hardship" August 2, 2010, Reuters, New York Times., כמו כן בפארק עבדו כ־106 עובדים וכן כ־80 ספקים שסיפקו את הסחורה והמזון של המקום.

באותם ימים הפארק היה אחד מתוך מספר פארקי שעשועים. בהם זהרת אל-מדאא'ן, אתר הנופש אל-בוסתאן והכפר התיירותי ביסאן סיטי.

בתחילת ספטמבר 2010, רשויות חמאס סגרו את הפארק לתקופה בת כ־21 יום, יחד עם אתרי פנאי נוספים ברצועהGunmen torch Gaza resort, 19-09-2010.

ב־19 בספטמבר 2010 נשרף פארק המים על ידי קבוצה של כ־40 אנשים רעולי פנים. אחד מבעלי המקום שהיה בעבר שר בממשלת חמאס, העיד כי ראה את קבוצת האנשים קושרים את השומרים, מציתים מבנה מנהלי של הפארק, השרפה התפשטה והגיעה בשלב מסוים למסעדת הפארק ולבסוף ציין כי מספר מאנשי הקבוצה גם השליכו בנזין סביב מגלשות הפלסטיק ולבסוף הציתו אותםGunmen torch Gaza beach club shuttered by Hamas, AFP 19-09-2010.

קישורים חיצוניים



 הערות שוליים 

קטגוריה:פארקי מים
קטגוריה:רצועת עזה: מבנים
קטגוריה:מבנים לשעבר